༈ ན་མཿགུ་རུ་རཏྣ་བྷྱོཿ
དཔལ་ལྡན་ཚོགས་གཉིས་དུ་མའི་རྒྱ་མཚོ་ལས།།
ལེགས་བྱུང་ཐེག་བརྒྱད་བང་རིམ་མངོན་མཐོའི་རྩེར།།
སྨིན་གྲོལ་ཁང་བཟང་དབང་བསྒྱུར་ལྷ་ཡི་ལྷ།།
མཚུངས་མེད་བླ་མ་མཆོག་ལ་གསོལ་བ་འདེབས།།
གྲངས་མེད་སྔོན་ནས་བྱང་ཆུབ་ཐུགས་བསྐྱེད་ཅིང༌།།
སྨོན་ལམ་རབ་དཀར་ས་བོན་ཆེར་བསྐྲུན་པས།།
ཕན་བདེའི་སྡོང་པོ་བྱིན་རླབས་ལོ་འབྲས་ཕྱུག།
འདོད་འབྱུང་དཔག་བསམ་མཆོག་ལ་གསོལ་བ་འདེབས།།
ཐོས་བསམ་ཆུ་གཏེར་དབུས་སུ་ལེགས་བགྲོད་ཅིང༌།།
རིམ་གཉིས་ཟབ་མོའི་ནོར་བུ་ལོན་པའི་མཐུས།།
གདུལ་བྱའི་དབུལ་བ་སེམས་ལ་མངའ་བརྙེས་པ།།
དེད་དཔོན་དམ་པ་མཆོག་ལ་གསོལ་བ་འདེབས།།
རྒྱལ་བ་ཀུན་འདུས་དཀྱིལ་འཁོར་ཀུན་གྱིས་གཙོ།།
མཉམ་མེད་བླ་མ་མཆོག་ལ་གསོལ་བཏབ་པས།།
རང་གཞན་དོན་གཉིས་ལྟུན་གྲུབ་སྨིན་གྲོལ་གྱི།།
དངོས་གྲུབ་མ་ལུས་མྱུར་དུ་སྩལ་དུ་གསོལ།།
ཞེས་པ་འདི་ནི་དཔལ་ལྡན་བསམ་འགྲུབ་བདེ་ཆེན་ནས་དགེ་སློང་ཀུན་དགའ་སྙིང་པོ་ལའོ།། །།
188